Арх.бр: УП1-11/3 бр. 974/2019

Дата.\_\_\_\_\_\_\_\_\_\_\_\_\_\_\_

Врз основа на член 106 став (1) од Законот за животна средина (“Службен весник на Република Македонија” бр.53/05, 81/05, 24/07, 159/08, 83/09, 48/10, 124/10, 51/11, 123/12, 93/13, 42/14, 44/15, 39/16,28/18,65/19 и 99/18) постапувајќи по барањето на **Друштво за производство, трговија и услуги ИЛИРИЈА – КОМЕРЦ ДООЕЛ-** **с.Отља, Општина Липково** УП1-11/3 бр. 974/2019, за добивање Б-Интегрирана еколошка дозвола, министерот за животна средина и просторно планирање го донесе следново:

**Р Е Ш Е Н И Е**

За **отфрлање** на барањето за добивање на Б – Интегрирана еколошка дозвола , на операторот Друштво за производство, трговија и услуги ИЛИРИЈА – КОМЕРЦ ДООЕЛ- с.Отља, Општина Липково

1. Барањето на Друштво за производство, трговија и услуги ИЛИРИЈА – КОМЕРЦ ДООЕЛ- с.Отља, Општина Липково бр. УП1-11/3 974/2019. за добивање на Б-Интегрирана еколошка дозвола се отфрла.

**Образложение**

Правниот субјект Друштво за производство, трговија и услуги ИЛИРИЈА – КОМЕРЦ ДООЕЛ- с.Отља, Општина Липково поднесе барање за добивање на Б – Интегрирана еколошка дозвола бр. УП1-11/3 974/2019 27.06.2019 год. Постапувајќи по барањето, во согласност со процедурата за издавање на дозвола, член 106 став 1 алинеа 4 од Законот за животна средина, од страна на

Министерството за животна средина и просторно планирање со заклучок бр. УП1-11/3 974/2019 27.06.2019 год.е определен рок од 30 дена, да го дополни барањето со податоци.

1.Решение за одобрен Елаборат за животна средина и

2.Решение за одобрување на водостопанска согласност

3.Договор со ЈКП Пиша општина Липково за чистење на фекална и отпадна вода

Правниот субјект Друштво за производство, трговија и услуги ИЛИРИЈА – КОМЕРЦ ДООЕЛ- с.Отља во определениот рок **не постапи** по дадените задолжувања.

Со оглед на тоа што во предвидениот рок од страна на барателот Друштво за производство, трговија и услуги ИЛИРИЈА – КОМЕРЦ ДООЕЛ- с.Отља, не е постапено по заклучокот и не е доставена бараната дополнителна документација, Министерството за животна средина и просторно планирање во согласност со член 106 став (1) од Законот за животна средина одлучи како во диспозитивот на ова решение.

Жалбата не го одлага извршувањето на решението.

**Упатсво за правното средство:** Против ова решение може да се изјави жалба во износ од 250,00 денари упатени на жиро смека 840\*\*\* \*\* \*\* \*\* во готови пари до Државна комисија за одлучување во управна постапка и постапка од работен однос во втор степен во рок од 15 дена од објавување на решението во најмалку еден дневен весник достапен на целата територија на Република Северна Македонија

**МИНИСТЕР**

**Naser Nuredini**

Изработил: Fatos Balliu

Одобрил: Nazim Aliti

**Согласен: Директор на управа за животна средина**

**Xhezmi Saliu**